wannaphong/clean_thaiwikipedia huggingface dataset:
# มุนินฺ
มุนินฺ  เป็นหนังสือการ์ตูนไทยแนวจิตวิทยา ซึ่งเป็นผลงานของ มุนินทร์ สายประสาท จัดพิมพ์โดยจ้ำอ้าวสำนักพิมพ์ และจัดจำหน่ายโดย บริษัท บิสซี่เดย์ จำกัด ซึ่งการ์ตูนมุนินฺได้รับความนิยมสำหรับคนรุ่นใหม่เป็นจำนวนมากนายแพทย์ประเสริฐ ผลิตผลการพิมพ์. การ์ตูนที่รัก. มติชนสุดสัปดาห์. ปีที่ 32 ฉบับที่ 1665. วันที่ 13-19 กรกฎาคม พ.ศ. 2555. ISSN 1686-8196. หน้า 85 และเป็นการ์ตูนไทยที่ได้รับการตอบรับในเกณฑ์ที่ดีมุนินทร์ สายประสาท ในนามของ "การ์ตูนมุนินฺ" - กรุงเทพธุรกิจ ออนไลน์ ปัจจุบันมีอยู่ทั้งหมด 5 ชุด โดยการ์ตูนมุนินฺในเล่มหนึ่งจะเป็นการ์ตูนชุดตอนต่างๆ ประมาณ 10 ตอนเป็นต้นไป ทั้งนี้ ชื่อ มุนินฺ เป็นชื่อที่นำมาจากชื่อของ มุนินทร์ สายประสาท ซึ่งเป็นผู้แต่งเรื่องดังกล่าว โดยใส่พินทุ ใต้อักษร น เป็นภาษาบาลี

 เนื้อเรื่องย่อ 
มุนินฺ เป็นการ์ตูนที่ได้นำเสนอเรื่องราวของคู่รักในหลายแง่มุม ดังเช่น:

รักเล็ก
ได้เสนอให้คนได้รู้ว่า หากรักเขาข้างเดียวจะเป็นเช่นไร ในกรณีที่อาจเผลอคิดว่าตนเป็นคนสำคัญอย่างยิ่ง จนลืมไปว่าทำไมเขาไม่หันมามองเรา

หมามีปัญหา
เป็นเรื่องราวของคู่รักคู่หนึ่ง ที่ซื้อสุนัขมาเลี้ยง โดยให้ชื่อว่า โบราณ จนกระทั่งมีบางอย่างที่แปรเปลี่ยนไปเมื่อพบว่าเจ้านายของตนไม่มีความสุขเช่นดังก่อน

น้องคนเล็ก
เป็นเรื่องราวของพี่น้องสามคนที่ชอบของเล่นต่างชนิดกัน แต่ภายหลังได้นำของเล่นเหล่านี้มาเล่นด้วยกัน

ครั้งสุดท้าย
เป็นเรื่องของเด็กชายคนหนึ่งที่เข้าเรียนชั้นอนุบาลจนถึงระดับมหาวิทยาลัย โดยมีพ่อแม่คาดหวัง และกดดันให้ลูกได้ดี โดยที่ฝ่ายลูกยืนยันทัศนะของตนในอีกแง่มุมหนึ่ง

 การสร้าง 
จุดประกายหนังสือเล่มนี้เริ่มจากการที่ มุนินทร์ สายประสาท ได้เริ่มวาดรูปส่งเข้าประกวดงานต่างๆ จนเธอก็ได้รางวัลมาตลอดได้ใบประกาศนียบัตรการันตีมาแล้วหลายงาน โดยตอนชั้นอนุบาลเธอจะชอบวาดรูปตามหนังสือการ์ตูนชื่อดัง และตอนมัธยมเธอนั้นชอบการ์ตูนญี่ปุ่น เลยวาดตามและนำเรื่องเพื่อนๆมาแต่งเป็นการ์ตูน จนหลายคนชื่นชมจึงนำการวาดภาพมาเป็นงานอดิเรก จนมาเรียนในมหาวิทยาลัยเธอก็ได้วาดการตูนเผยแพร่ในสังคมออนไลน์ เช่น ยูทูบ จนจ้ำอ้าวสำนักพิมพ์ ได้มาชักชวนเธอให้มาออกหนังสือ จนเธอสนใจจนได้ออกเล่นมาเป็นการ์ตูน มุนินฺ ในปัจจุบัน และการ์ตูนชุดนี้เป็นหนังสือการ์ตูนที่ได้รับการออกแบบให้มีช่องรูสำหรับสอดนิ้วเพื่อความสะดวกในการพกพา

 การตอบรับ 
มุนินฺ ยังได้รับการกล่าวว่าเป็นการ์ตูนที่ได้รับความนิยมของคนรุ่นใหม่เป็นจำนวนมาก ตลอดจนได้รับการวิจารณ์จากนายแพทย์ประเสริฐ ผลิตผลการพิมพ์ ซึ่งเป็นนักวิจารณ์การ์ตูนว่า มีลายเส้นประณีตสวยงาม สะอาด ซึ่งลายเส้นที่ใช้เป็นสีเทา
# นิวคลีออน
นิวคลีออน  คือหนึ่งในหลายอนุภาคที่ประกอบขึ้นเป็นนิวเคลียสของอะตอม นิวเคลียสของอะตอมแต่ละตัวประกอบด้วยนิวคลีออนหนึ่งตัวหรือมากกว่านั้น ดังนั้นอะตอมแต่ละตัวจึงประกอบด้วยกลุ่มของนิวคลีออนที่ล้อมรอบด้วยอิเล็กตรอนหนึ่งตัวหรือมากกว่านั้น นิวคลีออนมีอยู่ 2 ประเภทคือนิวตรอน และโปรตอน เลขมวลของไอโซโทปอะตอมหนึ่งๆ จะมีค่าเท่ากันกับจำนวนของนิวคลีออนของไอโซโทปอะตอมนั้นๆ ด้วยเหตุนี้ เราจึงสามารถใช้เลขนิวคลีออนแทนที่เลขมวลหรือเลขมวลอะตอมซึ่งเป็นที่นิยมใช้กันอย่างกว้างขวางก็ได้

ก่อนจะถึงทศวรรษ 1960 เคยเชื่อกันว่านิวคลีออนเป็นอนุภาคมูลฐาน ซึ่งไม่อาจประกอบขึ้นจากชิ้นส่วนอื่นใดที่เล็กไปกว่านั้นอีกแล้ว แต่ปัจจุบันเราทราบกันแล้วว่ามันเป็นอนุภาคประกอบ ซึ่งเกิดจากควาร์กสามตัวเกาะเข้าด้วยกันด้วยสิ่งที่เรียกว่าอันตรกิริยาอย่างเข้ม อันตรกิริยาระหว่างนิวคลีออนตั้งแต่ 2 ตัวขึ้นไปเรียกว่า internucleon interaction หรือแรงนิวเคลียร์ ซึ่งเกิดขึ้นจากอันตรกิริยาอย่างเข้มนั่นเอง (แต่เดิมก่อนมีการค้นพบควาร์ก คำว่า "อันตรกิริยาอย่างเข้ม" มีความหมายถึงเพียง internucleon interaction เท่านั้น)

ทั้งโปรตอนและนิวตรอนล้วนเป็นแบริออน และก็เป็นเฟอร์มิออนด้วย ตามคำนิยามของฟิสิกส์อนุภาค อนุภาคทั้งสองนี้ประกอบกันเป็น isospin doublet ซึ่งเป็นคำอธิบายว่าทำไมมวลของพวกมันจึงเกือบเท่ากัน โดยที่นิวตรอนหนักกว่าโปรตอนราว 0.1% เท่านั้น
# อับราฮัม วอชิงตัน
ไบรอัน แบรี โจส์ซี (Brian Bary Jossie; 4 กรกฎาคม ค.ศ. 1977) เป็นนักมวยปล้ำอาชีพและผู้จัดการมวยปล้ำอาชีพชาวอเมริกัน เซ็นสัญญาทำงานกับดับเบิลยูดับเบิลยูอี ในชื่อว่า อับราฮัม วอชิงตัน (Abraham Washington) ปัจจุบันได้ถูกไล่ออกแล้ว จากที่เขาไปก่อเรื่องล้อเลียน โคบี ไบรอันต์ นักบาสเก็ตบอลชื่อดังเกี่ยวกับคดีที่โคบีถูกกล่าวหาว่ากระทำชำเราพนักงานโรงแรมเมื่อปี 2003 ถึงแม้ว่าเขาจะกล่าวขอโทษในภายหลังแต่ก็ไม่เป็นผล เพราะ WWE ไล่เขาออกอยู่ดี ทั้งนี้ก็เป็นเพราะว่าคดีดังกล่าวนั้นศาลได้ตัดสินให้โคบีเป็นฝ่ายชนะคดี การที่เขาไปพูดแบบนั้นออกโทรทัศน์อาจจะทำให้ถูกโคบีฟ้องร้องเอาได้ ซึ่งภาพลักษณ์ของคนระดับโคบีนั้นถ้าฟ้องกันจริงๆ ขึ้นมา เขาคงไม่มีปัญญาจ่ายไหวแน่นอน และน่าจะต้องเดือดร้อนถึง WWE ด้วย WWE จึงไม่มีทางเลือกอื่นนอกจากไล่เขาออกเพื่อแสดงให้เห็นว่า WWE ไม่ได้สนับสนุนการกระทำของเขาแต่อย่างใด

แชมป์และรางวัล
 Coastal Championship Wrestling
 CCW Heavyweight Championship (1 time)
Pro Wrestling Illustrated
PWI ranked him No. 474 of the top 500 wrestlers in the PWI 500 in 2011
# เฟรเซอร์ ฟอร์สเตอร์
เฟรเซอร์ เจอร์ราร์ด ฟอสเตอร์ (เกิด 17 มีนาคม ค.ศ. 1988) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้แก่ทอตนัมฮอตสเปอร์ สโมสรในพรีเมียร์ลีก
# คิโยเซะ
คิโยเซะ  เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น  เทศบาลนครคิโยเซะมีประชากรประมาณ 74,972 คน 36,376 หลังคาเรือน มีความหนาแน่นของประชากร 7,300 คนต่อตารางกิโลเมตร มีขนาดพื้นที่ทั้งสิ้น 

 ภูมิศาสตร์ 
 เทศบาลโดยรอบ 
 จังหวัดไซตามะ
 นครนีซะ
 นครโทโกโรซาวะ
 มหานครโตเกียว
 นครฮิงาชิกูรูเมะ
 นครฮิงาชิมูรายามะ

 การเมืองการปกครอง 
thumb|ศาลาว่าการนครคิโยเซะหลังใหม่

นครคิโยเซะมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภานครซึ่งเป็นสภาเดี่ยวมีสมาชิก 20 คน นครคิโยเซะและนครฮิงาชิกูรูเมะ ประกอบกันเป็นเขตเลือกตั้งที่ให้สมาชิกสภามหานครโตเกียวจำนวน 2 ที่นั่ง ในแง่ของการเมืองระดับชาติ คิโยเซะเป็นส่วนหนึ่งของเขตเลือกตั้งโตเกียวที่ 20 ในการเลือกตั้งสภาผู้แทนราษฎรแห่งรัฐสภาญี่ปุ่น
# ขุนเดช
ขุนเดช เป็นบทประพันธ์ของ สุจิตต์ วงษ์เทศ ในปี พ.ศ. 2512 เป็นการรวมเรื่องสั้น โดยอ้างอิงจากเรื่องจริงของ จิระเดช ไวยโกสิทธิ์(ขุนเดช) ผู้พิทักษ์อุทยานประวัติศาสตร์สุโขทัย และ ศรีสัชนาลัย โดยแต่งเติมเรื่องราวให้เข้มข้นกว่าเดิมประวัติสุจิตต์ วงษ์เทศ เคยสร้างเป็นภาพยนตร์และละครโทรทัศน์มาแล้วรวม 2 ครั้ง และในครั้งที่ 2 สร้างขึ้นในปี พ.ศ. 2555 ทาง สถานีโทรทัศน์สีกองทัพบกช่อง 7 ได้นำกลับมาทำเป็นละครโทรทัศน์อีกครั้ง ซึ่งได้ออกอากาศตั้งแต่วันที่ 18 เมษายน 2555 - 28 มิถุนายน 2555 มีจำนวนตอนทั้งสิ้น 22 ตอน ผลิตโดย บริษัท พอดีคำ จำกัด

นักแสดง
 ปี  พ.ศ. 2542  พ.ศ. 2555 สถานีออกอากาศ  ช่อง 7HDช่อง 7HD ผู้จัดละคร   ดาราวิดีโอ  พอดีคำ บทโทรทัศน์  อัศศิริ ธรรมโชติ  ศุภชัย สิทธิอำพรพรรณ กำกับการแสดง  วีระชัย รุ่งเรือง สยาม น่วมเศรษฐีตัวละครนักแสดง ปี 2542นักแสดง ปี 2555 ขุนเดช/วีรบุรุษบาป  พงษ์พัฒน์ วชิรบรรจง   วีรภาพ สุภาพไพบูลย์ ร.ต.ท.ยงยุทธ  ศตวรรษ ดุลยวิจิตร  ศุกลวัฒน์ คณารศ บัวทอง  ณัฐริกา ธรรมปรีดานันท์  อัษฎาพร สิริวัฒน์ธนกุล ดารา  ธนาภรณ์ รัตนเสน   อคัมย์สิริ สุวรรณศุข ประดับ  นฤเบศร์ จินปิ่นเพชร   ธวัชสรรค์ เปล่งศิริวัธน์ สัมฤทธิ์  วรานันท์ ยูสานนท์   พิชยดนย์ พึ่งพันธ์ กำนันบุญ สุโขทัย  ฤทธิ์ ลือชา  สุรวุฑ ไหมกัน คำผกา อภิรดี ภวภูตานนท์    อุษณีย์ วัฒฐานะ ปารมี  ปทุม มิตรภักดี ขวัญกวินท์ ธำรงรัฐเศรษฐ์ รัฐมนตรีปราชญ์  วันชัย เผ่าวิบูลย์   เกริกเกียรติ พันธุ์พิพัฒน์ คุณหญิง  ปทุมวดี โสภาพรรณ  ภารดี อยู่ผาสุข อาจารย์ประทีป  พงษ์ประยูร ราชอาภัย วันชัย เผ่าวิบูลย์ พ่อเดื่อง  สรพงศ์ ชาตรี  วินัย ไกรบุตร แม่คำปัน  วาสนา สิทธิเวช  รชยา รักกสิกรณ์ จ่าแท่น  ปิยะ ตระกูลราษฎร์   วีระชัย หัตถโกวิท เถิน ปราบ ยุทธพิชัย   ธนา สินประสาธน์ หมอน้อย  แรม วรธรรม  ตฤณ เศรษฐโชค มะลิ    น้ำทิพย์ เสียมทอง สาลี่   อัญชลี ไชยศิริ  ประถมาภรณ์ รัตนภักดี หลวงพ่อสุข    ธีรยุทธ ปรัชญาบำรุง หลวงลุง  วิโรจน์ ทองชิว  ยอดชาย เมฆสุวรรณ อาจารย์ดำรง    ฆนัท นาคถนอมทรัพย์ ฮวด  สมยศ เปรมอนันต์   พิพัฒน์พล โกมารทัต รำพัน     ปริษา ทนาวิวัฒน์ ทิพย์ หยาดทิพย์ ราชปาล ณปภัช วรพฤทธานนท์ กบ      ชญาณี ธิติ หยิน  ศิขรินธาร พลายเถื่อน     ธัชพร วาจา เสือเพิก  ดามส์ ดัสกร   สุรพันธุ์ ศรีวิลัย เสือชิด  กิตติ ดัสกร  ธนกฤต เจนครองธรรม เสือแชน  ดามพ์ ดัสกร    ยุพข่านเบิ้ม ลูกน้องประดับ    ณรัฐ พัฒนาพงศ์ชัย นา ลูกน้องกำนันบุญ    เนรัญ ศรีสันต์เน ลูกน้องสัมฤทธิ์    ชมวิชัย เมฆสุวรรณ เถร    จิรกิตติ์ สุวรรณภาพ เปรื่อง อยุธยา  ทองขาว ภัทรโชคชัยเวนซ์ ฟอลโคเนอร์ ผู้ใหญ่น่วม  วรุฒ วรธรรม  พงศนารถ วินศิริ แจ๊ค  ธรรมชาติ ฟาร์เน็ตต์   Ron Smoorenburg วงศ์  ลักษณ์ อภิชาติ   โอลิเวอร์ บีเวอร์ จำเริญ  ปรเมศ น้อยอ่ำ  ณรงค์ฤทธิ์ ป้อมภู่ จีนเปีย    นิมิตร ทยานุวัฒน์ ตากล้ำ  วิทิต แลต  ธนัช ศรีบรรจง ยายแช่ม  น้ำเงิน บุญหนัก  พจนีย์ ใยละออ น้ำ  วัชระ สิทธิกุล   จิณณะ จอมขันเงิน หวาด   อำภา ภูษิต   ปวารา อภิพูนลาภ ชื่น  ธนา สินประสาธน์   โชคดี พักภู่ ช้อน เขาพนมเพลิง  สันติสุข พรหมศิริ  อิทธิกร สาธุธรรม
# กองทัพอินเดีย
กองทัพอินเดีย (เทวนาครี: भारतीयसशस्त्रसेनाएं) เป็นกำลังทหารของสาธารณรัฐอินเดีย ประกอบด้วยกองทัพบก กองทัพเรือและกองทัพอากาศ ตลอดจนกำลังกึ่งทหาร กองทัพอินเดียอยู่ภายใต้การบริหารจัดการของกระทรวงกลาโหม นำโดยรัฐมนตรีว่าการกระทรวงกลาโหม ประธานาธิบดีเป็นผู้บัญชาการทหารสูงสุด 

ในปี 2010 กองทัพอินเดียมีกองกำลังพร้อมรบอยู่ที่ 1,325,000 นาย และมีกำลังพลสำรองอยู่ที่ 1,155,000 นาย ทำให้กองทัพอินเดียเป็นหนึ่งในกองกำลังทางทหารที่ใหญ่ที่สุดในแง่ของบุคลากร

 ประวัติ 

 โครงสร้าง 

 บุคลากร 

 กำลังพลประจำการ 

 กำลังพลสำรอง 

 งบประมาณ 

 ยุทธภัณฑ์ 

 อาวุธประจำกาย 

 อาวุธประจำหน่วย 

 การศึกษา 

 ความสัมพันธ์ทางทหาร
# ภาษาทัวเร็ก
ภาษาทัวเร็ก (, }) หรือภาษาทามาเช็ก  (Tamasheq, , Tamajaq, ⵜⴰⵎⴰⵌⴰⵆ Tamahaq) เป็นภาษาที่มีความใกล้ชิดกับภาษาและภาษาย่อยในกลุ่มภาษาเบอร์เบอร์ พูดโดยชาวเบอร์เบอร์ทัวเร็กในมาลี ไนเจอร์ แอลจีเรีย ลิเบีย และ บูร์กินาฟาโซ และมีผู้พูดเล็กน้อยในชาดMonique Jay, “Quelques éléments sur les Kinnin d’Abbéché (Tchad)". Études et Documents Berbères 14 (1996), 199-212 .

 อักขรวิธี 
ภาษาทัวเร็กอาจเขียนด้วยอักษรทิฟินาคโบราณ (ลิเบีย-เบอร์เบอร์), อักษรละติน หรืออักษรอาหรับ ระบบ DNAFLA เป็นระบบมาตรฐานสำหรับการเขียนด้วยอักษรละตินในมาลีและบูร์กินาฟาโซ ในขณะที่ในไนเจอร์มีระบบที่ต่างออกไป มีความผันแปรในการใช้อักษรอาหรับและอักษรทิฟินาค

อักษรทิฟินาคมีการใช้ที่จำกัด ใช้ในการเขียนมนต์คาถาลงบนใบปาล์ม และใช้ในการเขียนข้อความ อักษรอาหรับส่วนใหญ่ใช้งานโดยชาวเผ่าที่มีส่วนเกี่ยวข้องกับการเรียนรู้ศาสนาอิสลาม และไม่ค่อยมีใครทราบถึงขนบธรรมเนียมในเรื่องนี้

+ ตัวแทนอักษรสำหรับภาษาทัวเร็ก DNAFLA(มาลี)  ไนเจอร์  อักษรทิฟินาค  อักษรทิฟินาค (ยูนิโคด)  อักษรเปอร์เซีย-อาหรับ a  a     â    ă  ă    ǝ  ǝ    b  b  20px|alt=ⵀ  ⵀ  ب (ḅ)      c    d  d  20px|alt=ⴷ  ⴷ  د ḍ  ḍ  20px|alt=ⴹ  ⴹ  ض e  e     ê    f  f  20px|alt=ⴼ  ⴼ  ف g  g  20px|alt=ⴳ  ⴳ   i  i     î    j  j  20px|alt=ⴶ  ⴶ  چ  ǰ    ɣ  ɣ  20px|alt=ⵗ  ⵗ  غ h  h  20px|alt=ⵂ  ⵂ  ه k  k  20px|alt=ⴾ  ⴾ  ک l  l  20px|alt=ⵍ  ⵍ  ل ḷ  ḷ    m  m  20px|alt=ⵎ  ⵎ  م n  n  20px|alt=ⵏ  ⵏ  ن ŋ  ŋ    o  o     ô    q  q  20px|alt=ⵆ 20px|alt=ⵈ  ⵆ, ⵈ  ق r  r  20px|alt=ⵔ  ⵔ  ر s  s  20px|alt=ⵙ  ⵙ  س ṣ  ṣ  20px|alt=ⵚ  ⵚ  ص š (ʃ) š  20px|alt=ⵛ  ⵛ  ش t  t  20px|alt=ⵜ  ⵜ  ت ṭ  ṭ  20px|alt=ⵟ  ⵟ  ط u  u      û    w  w  20px|alt=ⵓ  ⵓ  و x  x  20px|alt=ⵅ  ⵅ  خ y  y  20px|alt=ⵢ 20px|alt=ⵉ  ⵢ, ⵉ  ي z  z  20px|alt=ⵌ 20px|alt=ⵣ  ⵌ, ⵣ  ز ẓ  ẓ  20px|alt=ⵥ  ⵥ  ظ ž (ʒ)  ǧ  20px|alt=ⵊ  ⵊ  ج ḥ   20px|alt=ⵆ  ⵆ  ح (ʕ)   20px|alt=ⵄ  ⵄ  ع

ระบบ DNAFLA ไม่แสดงสระเสียงสั้นที่เริ่มต้นคำ แต่ใช้เครื่องหมาย < dd⟩ (เช่น  สำหรับ [tămašăq])

ในบูร์กินาฟาโซมีแนวโน้มจะใช้อักษรห่วงแบบที่ใช้เขียน ภาษาฟูลา เช่น
# แขนงดาวยักษ์เชิงเส้นกำกับ
แขนงดาวยักษ์เชิงเส้นกำกับ (AGB) เป็นย่านหนึ่งในแผนภาพของแฮร์ตสปรอง–รัสเซิลซึ่งแสดงถึงดาวฤกษ์มวลต่ำถึงมวลปานกลางที่กำลังวิวัฒนาการ เป็นช่วงเวลาหนึ่งของวิวัฒนาการของดาวฤกษ์ที่เกิดขึ้นในช่วงปลายอายุของดาวฤกษ์ที่มีมวลต่ำถึงมวลปานกลาง (0.6-10 เท่าของมวลดวงอาทิตย์) ทุกดวง

จากการสังเกตการณ์ ดาวฤกษ์ชนิดแขนงดาวยักษ์เชิงเส้นกำกับ (AGB) จะปรากฏในลักษณะดาวยักษ์แดง โครงสร้างภายในของมันประกอบด้วยแกนกลางอันเฉื่อยชาของคาร์บอนและออกซิเจน เปลือกเป็นฮีเลียมที่กำลังทำปฏิกิริยาฟิวชันเพื่อสร้างคาร์บอน (เรียกว่า การเผาตัวของฮีเลียม) เหลืออีกชั้นเป็นไฮโดรเจนที่กำลังทำปฏิกิริยาฟิวชันเพื่อสร้างฮีเลียม (เรียกว่า การเผาตัวของไฮโดรเจน) และมีเปลือกขนาดใหญ่ที่ประกอบด้วยสารประกอบคล้ายคลึงกับดาวฤกษ์ธรรมดาทั่วไปLattanzio J. and Forestini, M. (1998), Nucleosynthesis in AGB Stars, IAU Symposium on AGB Stars, Montpellier

ช่วงเวลาของ AGB แบ่งออกเป็น 2 ระยะ คือ AGB ระยะต้น (E-AGB) กับระยะ thermally pulsing AGB (TP-AGB) ในระหว่างระยะ E-AGB แหล่งกำเนิดพลังงานหลักมาจากฟิวชันของฮีเลียมในชั้นเปลือกดาวรอบแกนกลางที่มีคาร์บอนกับออกซิเจนเป็นส่วนใหญ่ ระหว่างระยะนี้ ดาวฤกษ์จะขยายตัวออกไปมากจนกลายเป็นดาวยักษ์แดงอีกครั้งหนึ่ง รัศมีของดาวฤกษ์อาจใหญ่มากถึงหนึ่งหน่วยดาราศาสตร์ หลังจากที่ชั้นเปลือกฮีเลียมใช้เชื้อเพลิงไปจนหมด ก็จะเริ่มเข้าสู่ระยะ TP-AGB ในระยะนี้ ดาวฤกษ์จะใช้พลังงานจากฟิวชั่นของไฮโดรเจนในชั้นเปลือกบาง ๆ ซึ่งห่อหุ้มชั้นเหลือฮีเลียมที่หมดพลังงานไปแล้ว อย่างไรก็ดี เมื่อเวลาผ่านไป 10,000 ถึง 100,000 ปี ชั้นเปลือกฮีเลียมอาจจุดติดขึ้นมาอีก ส่วนชั้นเปลือกไฮโดรเจนก็ดับไป กระบวนการนี้เรียกว่า helium shell flash หรือ "thermal pulse" นั่นเอง 

โดยทั่วไป ดาวฤกษ์ชนิด AGB จะเป็นดาวแปรแสงคาบยาว และต้องสูญเสียมวลจำนวนมหาศาลไปในรูปของลมดาวฤกษ์ ดาวฤกษ์อาจสูญเสียมวลถึง 50-70% ไปในระหว่างระยะ AGB นี้
# ยานพาหนะแก๊สธรรมชาติ
ยานพาหนะแก๊สธรรมชาติ หรือ เอ็นจีวี  เป็นยานพาหนะใช้เชื้อเพลิงทางเลือก เช่น แก๊สธรรมชาติอัด หรือ CNG แก๊สธรรมชาติเหลว ซึ่งเป็นพลังงานสะอาดเพื่อลดปัญหาทางสิ่งแวดล้อมที่เกิดจากการใช้เชื้อเพลิงซากดึกดำบรรพ์ ในปี พ.ศ. 2553 มียานพาหนะที่ใช้แก๊สธรรมชาติทั่วโลกประมาณ 12.7 ล้านคัน Natural Gas Vehicle Statistics  ยานพาหนะที่ใช้แก๊สธรรมชาติสามารถใช้ได้ตั้งแต่รถขนาดเล็กไปถึงขนาดใหญ่

ยานพาหนะที่ใช้แก๊สธรรมชาติอัดเป็นเชื้อเพลิงจะมีการเผาไหม้ของเครื่องยนต์ที่สะอาดกว่าเชื้อเพลิงซากดึกดำบรรพ์ ระดับการปลดปล่อยสารก่อมลพิษ เช่น คาร์บอนมอนอกไซด์ ไนโตรเจนออกไซด์ ในปริมาณต่ำกว่าและค่าฝุ่นเป็นศูนย์NGV กับสิ่งแวดล้อม
# กองทัพสิงคโปร์
กองทัพสิงคโปร์ (, , จีน: ;) เป็นกองทัพในสังกัดกระทรวงกลาโหม โดยกองทัพสิงคโปร์นั้น ประกอบไปด้วยสามเหล่าทัพ คือ กองทัพบก กองทัพเรือ และกองทัพอากาศ ซึ่งมีหน้าที่ปกป้องผลประโยชน์ของอำนาจอธิปไตย และบูรณภาพดินแดนของสิงคโปร์จากภัยคุกคามภายนอก

 ประวัติ 
ในปี ค.ศ. 1819 เซอร์ โทมัส แรฟเฟิลส์ ขุนนางชาวอังกฤษได้เลือกสิงคโปร์เพื่อสร้างอาณานิคมใหม่ที่มีความปลอดภัยต่อของผลประโยชน์ของอังกฤษในเอเชียตะวันออกกับชาวดัตช์ ดังนั้น เมืองสิงคโปร์จึงได้กลายเป็นที่ตั้งของกองทัพอังกฤษโพ้นทะเลนานนับหลายทศวรรษ

กองทัพสิงคโปร์นั้นมีต้นกำเนิดจาก เหล่าอาสาสมัครตั้งถิ่นฐานช่องแคบ (SVA)  ซึ่งพวกเขาเหล่านี้เองได้ต่อยอดมาจาก เหล่าอาสาสมัครพลทหารปืนใหญ่ (SSVF)  ดังนั้นสิงคโปร์จึงเป็นแหล่งผลิตปืนใหญ่ชั้นเยี่ยมในภูมิภาค ซึ่งบรรดาปืนใหญ่นี้เองยังช่วยปราบกบฏในปี ค.ศ. 1915

ในช่วง สงครามโลกครั้งที่สอง SSVF ได้มีส่วนร่วมในการรบของสิงคโปร์ แต่ส่วนใหญ่ของสมาชิกถูกจับเมื่อ 15 กุมภาพันธ์ ค.ศ. 1942 เมื่อที่ตั้งของพวกเขาถูกบุกโจมตี ภายหลังสิ้นสุดสงคราม SSVF ก็ได้ถูกรื้อฟื้นขึ้นมาอีกครั้งในปี ค.ศ. 1948 แต่ SVA กลับเริ่มถูกรวมเข้ากับ กองกำลังทหารสิงคโปร์ (SMF)  ซึ่งภายหลังก็ได้มีการยุบ SSVF ลงในปี ค.ศ. 1954 จนกระทั่งในปี ค.ศ. 1961 กองกำลังทหารสิงคโปร์ ก็ได้กลายมาเป็น กองทัพสิงคโปร์

 โครงสร้าง 

 งบประมาณ 

 บุคลากร 

 กำลังพลประจำการ 

 กำลังพลสำรอง 

 การศึกษา 

 เครื่องแบบ 

 ยุทธภัณฑ์ 
 อาวุธประจำกาย 
รถถังแบบ

 อาวุธประจำหน่วย 

 รถถัง/ยานเกราะ
รถถังแบบ Leoprad 2 รถถังหลัก

 ศาลทหาร 

 ความสัมพันธ์ทางทหาร 

 เชิงอรรถ
# เพื่อนเกรียนข้างโต๊ะ
เพื่อนเกรียนข้างโต๊ะ (เป็นการ์ตูนญี่ปุ่นแนวตลก แต่งเรื่องและวาดภาพโดย โมริชิเงะ ทาคุมะ มีเนื้อหาเกี่ยวกับเด็กนักเรียนสาวมัธยมปลาย "โยโกอิ รูมิ" ที่เวลาเรียนมักจะไม่มีสมาธิเลย เนื่องจาก เพื่อนชายที่อยู่โต๊ะข้างๆ "เซกิ โทชินาริ" ผู้ซึ่งไม่เคยใส่ใจในการเรียนเลย ดึงสมาธิของเธอไปด้วยการหากิจกรรมแปลกๆมาทำบนโต๊ะเสมอๆ

ปัจจุบันตีพิมพ์ลงในนิตยสาร Comic Flapper ในญี่ปุ่นโดยสำนักพิมพ์ Media Factory และตีพิมพ์เฉพาะฉบับรวมเล่มในไทยโดยสำนักพิมพ์วิบูลย์กิจ

 เนื้อเรื่องย่อ 

ทุกๆวันในเวลาเรียน ตามปกตินักเรียนแต่ละคนจะต้องตั้งใจเรียนหนังสือ แต่ไม่ใช่สำหรับ เด็กหนุ่มนักเรียนมัธยมปลาย เซกิ โทชินาริ ผู้ซึ่งสรรหาความบันเทิงจากกิจกรรมต่างๆที่ไม่ใช่การเรียน อันได้แก่ โดมิโน่ยางลบ หมากรุกญี่ปี่ปุ่นที่ทำจากกระดาษ การขัดโต๊ะให้ขึ้นเงา ฯลฯ ซึ่งกิจกรรมเหล่านี้ คอยดีงความสนใจในการเรียนจากเพื่อนสาวที่นั่งข้างโต๊ะ โยโกอิ รูมิ เสมอๆ ทำให้รูมิเองก็พลอยไม่ได้เรียนไปกับเขาด้วย เธอเองก็พลอยสงสัยอยู่เหมือนกันว่าเมื่อไหร่โทชินาริจะตั้งใจเรียนเสียที และพยายามอย่างยิ่งที่จะไม่สนใจแล้วพยายามจดจ่อกับการเรียนหนังสือของเธอเอง แต่ก็อดใจไม่ได้ที่จะต้องคอยแอบมองโทชินาริตลอดว่าครั้งนี้เขาจะทำอะไร สุดท้ายรูมิก็ไม่ได้เรียนหนังสือเหมือนเดิมอยู่ดี

 แหล่งข้อมูลอื่น 
 เว็ปไซด์หลักของมังงะ 
 เว็ปไซด์หลักของมังงะ
# เกาะนิวไอร์แลนด์
เกาะนิวไอร์แลนด์  เป็นเกาะขนาดใหญ่ในประเทศปาปัวนิวกินี มีพื้นที่ราว 7,404 กม²United Nations Environment Program, "Islands by land area: New Ireland," islands.unep.ch (1988). เป็นเกาะที่ใหญ่ที่สุดของจังหวัดนิวไอร์แลนด์ ตั้งอยู่ทางตะวันออกเฉียงเหนือของเกาะนิวบริเตน ซึ่งทั้งสองเกาะเป็นส่วนหนึ่งของกลุ่มเกาะบิสมาร์ก 

ในปี ค.ศ. 1616 นักเดินเรือชาวดัตช์ชื่อ จาคอบ เล แมร์และวิลเลม ชเกาะเทน พบเกาะ แต่ไม่เป็นที่รู้จักมากนัก จนตกเป็นดินแดนอารักขาของเยอรมนีใน ค.ศ. 1884 หลังสงครามโลกครั้งที่หนึ่ง เป็นส่วนหนึ่งของดินแดนในอาณัติของออสเตรเลีย ในสงครามโลกครั้งที่สอง ญี่ปุ่นได้ยึดครองในระหว่างปี ค.ศ. 1942-1944
# พาจู
พาจู เป็นนครในจังหวัดคย็องกี ประเทศเกาหลีใต้ ตั้งอยู่ทางทิศตะวันตกเฉียงเหนือของจังหวัดคยองกี มีบริเวณท่าเรือที่ติดกับเขตแดนทางทหารระหว่างเกาหลีเหนือและเกาหลีใต้ พาจูถูกแต่งตั้งขึ้นให้เป็นนครในปี พ.ศ. 2540 พื้นที่ทั้งหมด 672.56 ตารางกิโลเมตร ประชากรรวม 413,735 คน แบ่งการปกครองออกเป็น 5 "อึบ" (เมือง), 9 มย็อน (ตำบล), 2 ทง (แขวง)

 ภูมิศาสตร์ 
ตามเข็มนาฬิกาทิศเหนือติดกับเมืองยังจู (양주), โคยัง (고양) และอำเภอย็อนช็อน (연천군) ทิศใต้ติดกับแม่น้ำฮันและเมืองคิมโพ (김포시) ทิศตะวันตกติดกับทะเล ทิศเหนือติดกับเขตอุตสาหกรรมเมืองแคซอง อำเภอชังพุง (장풍군) และอำเภอพันมุน (판문군) ของประเทศเกาหลีเหนือ

 แหล่งข้อมูลอื่น
# วงศ์กบมีหาง
กบมีหาง  เป็นวงศ์ของสัตว์ครึ่งบกครึ่งน้ำในอันดับกบ (Anura) วงศ์หนึ่ง ใช้ชื่อวิทยาศาสตร์ว่า Ascaphidae ซึ่งหมายถึง 'ไม่มีสันใต้ฝ่าเท้าหลัง (spade)' จากคำอุปสรรคนำหน้า a- และรากศัพท์ภาษา (skaphís, ‘spade, shovel’) หมายถึงสันใต้ฝ่าเท้าหลังใช้สำหรับขุดดิน ซึ่งวงศ์กบชนิดนี้ไม่มี

กบในวงศ์นี้ มีลักษณะสำคัญคือ ตัวผู้มีอวัยวะถ่ายอสุจิรูปร่างคล้ายหาง อยู่ทางด้านท้ายของห้องทวารร่วม อวัยวะส่วนนี้ได้รับการค้ำจุนด้วยแท่งกระดูกอ่อนที่เจริญมาจากกระดูกเชิงกราน ภายในมีเส้นเลือดฝอยจำนวนมาก ขณะที่ตัวผู้กอดรัดตัวเมียจะงอหางไปข้างหน้าและสอดเข้าไปในช่องทวารร่วมของตัวเมียเพื่อถ่ายอสุจิ การงอหางเกิดจากการหดตัวของอสุจิ 

นอกจากนี้แล้วยังมีกระดูกสันหลังหน้ากระดูกก้นกบจำนวน 9 ปล้อง ซึ่งนับว่ามีมากกว่ากบวงศ์อื่น ๆ นอกจากนี้ยังมีกระดูกอิพิพิวบิสอยู่ด้านหน้ากระดูกพิวบิส ลูกอ๊อดมีช่องปากมีจะงอยปากและมีตุ่มฟัน กระดูกสันหลังมีเซนทรัมเป็นแบบอย่างของแอมฟิซีลัส กระดูกหัวไหล่เป็นแบบอย่างของอาร์กซิฟเอรัล กระดูกแอสทรากาลัสและกระดูกแคลลาเนียมเชื่อมรวมกันเฉพาะส่วนต้นและส่วนปลาย ไม่มีกระดูกแทรกระหว่างระหว่างกระดูกนิ้ว 2 ชิ้นสุดท้าย ช่องเปิดของห้องเหงือกมีช่องเดียวอยู่ในแนวตรงกลางลำตัว จึงเป็นข้อสันนิษฐานว่า กบในวงศ์นี้เป็นบรรพบุรุษของกบวงศ์อื่น ๆ ทั้งหมด

มีขนาดลำตัวขนาดเล็กประมาณ 3.5-5 เซนติเมตร อาศัยอยู่ในน้ำตลอดเวลาในลำธารที่มีกระแสน้ำแรงและเย็นจัด ตัวผู้ไม่มีแผ่นเยื่อแก้วหูและไม่ส่งเสียงร้องแต่ใช้ตารับภาพเพื่อเสาะหาตัวเมีย การผสมพันธุ์เกิดขึ้นในน้ำโดยตัวผู้กอดรัดตัวเมียในบริเวณเอว กบตัวเมียจะเก็บอสุจิไว้ในท่อนำไข่นาน 9 เดือน ต่อจากนั้นจึงวางไข่จำนวน 40-80 ฟองติดไว้ในก้อนหินใต้ลำธาร ไข่มีขนาดใหญ่และเอ็มบริโอเจริญอยู่ภายในไข่เป็นระยะเวลานาน ลูกอ๊อดมีอวัยวะใช้ยึดเกาะก้อนหินเจริญขึ้นมาบริเวณปาก และลดรูปครีบหางซึ่งปรับตัวเพื่ออาศัยในลำธารกระแสน้ำไหลแรง และลูกอ๊อดใช้ระยะเวลานานถึง 2-3 ปี จึงเจริญเป็นตัวเต็มวัย

กบในวงศ์กบมีหางนี้ มีเพียงสกุลเดียว คือ  Ascaphus มีเพียง 2 ชนิด แพร่กระจายพันธุ์ทางทิศตะวันตกเฉียงเหนือของสหรัฐอเมริกา อาศัยอยู่บริเวณแนวฝั่งลำธารที่น้ำใสและเย็นจัดบนภูเขาที่มีความสูงกว่า 2,000 เมตรจากระดับน้ำทะเล *
# โยร์โกส ซามารัส
โยร์โกส ซามารัส  เกิดเมื่อวันที่ 21 กุมภาพันธ์ ค.ศ. 1985 เป็นนักฟุตบอลชาวกรีก ซามารัสเริ่มค้าแข้งฟุตบอลในรุ่นเยาวชนกับสโมสรในบ้านเกิด 2 สโมสร แล้วเริ่มค้าแข้งอย่างจริงจังในมืออาชีพในวัย 17 ปี กับสโมสรฟุตบอลแมนเชสเตอร์ซิตีในอังกฤษ ในช่วงปี 2006 ถึง 2008 แล้วซามารัสได้ถูกสโมสรฟุตบอลเซลติกในสกอตแลนด์ยืมไปเล่นในช่วงปี 2008 แล้วกลายเป็นว่าเซลติกสนใจในตัวเขาเลยขอคืนสัญญากับแมนเชสเตอร์ซิตี ดึงเอาตัวซามารัสมาเล่นให้เซลติกถาวร ในปี 2008 จนถึงปัจจุบันซามารัสเล่นได้สองตำแหน้งคือกองหน้าและปีกขวา

แหล่งข้อมูลอื่น
# ไพกา
ไพกา (วงศ์ Ochotonidae) เป็นวงศ์ของสัตว์เลี้ยงลูกด้วยนมขนาดเล็กวงศ์หนึ่ง ในอันดับกระต่าย (Lagomorpha) ใช้ชื่อวิทยาศาสตร์ว่า Ochotonidae 

ไพกาจัดเป็นสัตว์เลี้ยงลูกด้วยนมอีกวงศ์หนึ่ง ที่อยู่ในอันดับกระต่าย ที่ยังคงดำรงเผ่าพันธุ์มาจนถึงปัจจุบัน นอกเหนือไปจากกระต่าย (Leporidae)

มีรูปร่างโดยทั่วไปเล็กกว่ากระต่าย แลดูคล้ายหนู ใบหูมีขนาดใหญ่แต่สั้นและเล็กกว่ากระต่าย มีขนอ่อนนุ่มสีเทาหรือสีน้ำตาลตลอดทั้งลำตัว มีหางขนาดเล็กจนมองไม่เห็น มีขนาดโตเต็มที่ยาวประมาณ 8 นิ้ว หนักประมาณ 6 ออนซ์ มีฟันที่เขียนเป็นสูตรได้ว่า  มีระยะเวลาการตั้งท้องนาน 25-30 วันKawamichi, Takeo (1984). Macdonald, D.. ed. The Encyclopedia of Mammals. New York: Facts on File. pp. 726–727. ISBN 0-87196-871-1.

มีพฤติกรรมอยู่รวมกันเป็นฝูง โดยแต่ละตัวนั้นจะมีหน้าที่ของตัวเอง ในการหาอาหารและแบ่งปันกัน และมีพฤติกรรมที่จะแสดงตัวเพื่อที่จะประกาศอาณาเขต โดยจะหากินในเวลากลางวัน มีหญ้าเป็นอาหารหลัก โดยใช้เวลาทั้งวันในการสะสมอาหาร ไม่มีพฤติกรรมจำศีลในช่วงฤดูหนาว ไพกาตัวเมียในประเทศญี่ปุ่น มีพฤติกรรมจะกลบซ่อนรังที่มีลูกอ่อนไว้ด้วยใบไม้และดิน เสมือนกับว่าฝังทั้งเป็นหรือทำรังอยู่ใต้ดิน เพื่อหลบซ่อนสัตว์นักล่า ลูกไพกาจะสามารถหลบซ่อนอยู่ใต้ดินอย่างนั้นได้นานถึง 2 วันJapan, "Mutant Planet", สารคดีทางอนิมอลพลาเน็ต ทางทรูวิชั่นส์: เสาร์ที่ 26 มกราคม 2556

มีทั้งหมด 1 สกุล คือ Ochotona พบทั้งหมดประมาณ 30 ชนิด กระจายพันธุ์ไปในหลายพื้นที่ของโลกแถบเหนือที่มีอากาศหนาวเย็น เช่น อเมริกาเหนือ, ยุโรปตะวันออก, ยูเรเชีย จนถึงเอเชียตะวันออก เช่น จีนพิก้า
# หนูผีป่า
หนูผีป่า หรือ หนูเหม็น เป็นวงศ์ย่อยของสัตว์เลี้ยงลูกด้วยนมในอันดับ Eulipotyphla ในวงศ์ Erinaceidae ใช้ชื่อวิทยาศาสตร์ว่า Galericinae 

เป็นวงศ์ย่อยที่แยกออกมาจากวงศ์ย่อยเฮดจ์ฮอก (Erinaceinae) ด้วยมีรูปร่างลักษณะที่ต่างกันหลายประการ

สัตว์ที่อยู่ในวงศ์ย่อยนี้ มีรูปร่างโดยทั่วไปแลคล้ายหนู ซึ่งเป็นสัตว์ในอันดับสัตว์ฟันแทะ (Rodentia) มีส่วนหัวใหญ่ ปลายจมูกและจะงอยปากแหลมยาว มีฟันที่แหลมคมและมีขนาดใหญ่ คิดเป็นสัดส่วน 1/3 ของร่างกายทั้งหมด มีขนปกคลุมร่างกายทั้งหมด หางเรียวยาวไม่มีขน เพื่อควบคุมสมดุลของร่างกายและอุณหภูมิภายในร่างกาย มีความไวในประสาทการรับกลิ่นเป็นอย่างดีมาก

หนูผีป่า เป็นสัตว์ที่มีเอกลักษณ์ คือ มีกลิ่นเหม็นมากเหมือนกลิ่นแอมโมเนียโดยมีต่อมผลิตกลิ่น ปกติเป็นสัตว์ที่อาศัยอยู่ตามลำพัง ยกเว้นฤดูผสมพันธุ์ เป็นสัตว์ที่หากินในเวลากลางคืน โดยหากินสัตว์ขนาดเล็กที่อยู่ตามพื้นดินเป็นหลัก เช่น แมลง เป็นอาหารหลัก และอาจกินสัตว์ได้อย่างอื่นได้ด้วย เช่น สัตว์เลื้อยคลานหรือสัตว์ครึ่งบกครึ่งน้ำ หรือสัตว์ฟันแทะขนาดเล็ก บางครั้งอาจกินผลไม้หรือเห็ดรา 

พบกระจายพันธุ์แต่เฉพาะในป่าดิบของเอเชียตะวันออกเฉียงใต้ โดยไม่พบในเมือง เช่น อินโดจีน, สุมาตรา, จีนและคาบสมุทรมลายู

มีทั้งหมด 5 สกุล (ดูในตาราง) 8 ชนิด โดยชนิดที่มีขนาดใหญ่ที่สุด คือ หนูเหม็น (Echinosorex gymnura) หรือสาโท ซึ่งเป็นสัตว์ที่มีขนาดใหญ่ที่สุดในวงศ์นี้ด้วย b Hutterer, Rainer (16 November 2005). Wilson, Don E., and Reeder, DeeAnn M.. ed. Mammal Species of the World (3rd ed.). Baltimore: Johns Hopkins University Press, 2 vols. (2142 pp.). pp. 212–217. ISBN 978-0-8018-8221-0. OCLC 62265494. http://www.bucknell.edu/msw3/browse.asp?id=13600053 .  
Gould, G.C. (1995). "Hedgehog phylogeny (Mammalia, Erinaceidae)—the reciprocal illumination of the quick and the dead". American Museum Novitates 3131: 1–45. hdl:2246/3665.
# นีล เลนนอน
นีล แฟรนซิส เลนนอน (Neil Francis Lennon) เกิดเมื่อวันที่ 25 มิถุนายน ค.ศ. 1971 ที่ประเทศ ไอร์แลนด์เหนือ ปัจจุบันเป็นผู้จัดการทีมของโอโมเนียในไซปรีออตเฟิสต์ดิวิชันของประเทศไซปรัส

เลนนอนเริ่มอาชีพค้าแข้งนักฟุตบอลในวัย 16 ปี โดยได้เล่นให้กับ  สโมสรฟุตบอลแมนเชสเตอร์ซิตี (เยาวชน) แล้วเริ่มเป็นมืออาชีพในวัย 23 ปี โดยเล่นให้กับ สโมสรฟุตบอลเกล็นนารอน ในประเทศ ไอร์แลนด์เหนือ แล้วกลับมาเล่นให้กับสโมสรฟุตบอลแมนเชสเตอร์ซิตีอีกครั้งในปี ค.ศ. 1989 แล้วเลนนอนได้ย้ายไปเล่นให้กับสโมสรฟุตบอลในประเทศ อังกฤษ มากขึ้น เช่น สโมสรฟุตบอลเลสเตอร์ซิตี และ สโมสรฟุตบอลนอตทิงแฮมฟอเรสต์ แล้วจากนั้น สโมสรฟุตบอลเซลติก ในประเทศ สก็อตแลนด์ ก็ได้ซื้อตัวเขาไปเล่นในปี ค.ศ. 2007 แล้วเลนนอนได้เลิกอาชีพค้าแข้งฟุตบอลไปในปี ค.ศ. 2009 แล้วหันมาทำงานเป็นผู้จัดการทีมอีกครั้ง

เกียรติประวัติในการคุมทีม
เซลติก

ชนะเลิศ
สกอตติชพรีเมียร์ลีก (2): 2011–12, 2012–13
สกอตติชพรีเมียร์ชิป (2): 2013–14, 2018–19 
สกอตติชคัพ (3): 2010–11, 2012–13, 2018–19
สกอตติชลีกคัพ (1): 2019–20
รองชนะเลิศ
สกอตติชลีกคัพ (2): 2010-11 2011-12
# แกรี ฮูเปอร์
แกรี ฮูเปอร์  เกิดเมื่อวันที่ 26 มกราคม ค.ศ. 1988 เป็นนักฟุตบอลชาวอังกฤษ เกิดในเมืองฮาร์โลว์ ฮูเปอร์ล่นในตำแหน่ง กองหน้า เขาเริ่มเลนในสโมสรเยาวชนให้กับ สโมสรฟุตบอลทอตนัมฮอตสเปอร์ ในอังกฤษ แล้วหลังจากนั้นเขาก็ได้เริ่มออกไปเล่นให้กับสโมสรชื่อดังในแต่ละประเทศ เช่น ไอร์แลนด์เหนือ และ สกอตแลนด์ ปัจจุบันฮูเปอร์เล่นให้กับ สโมสรฟุตบอลเซลติก ในประเทศสก็อตแลนด์ โดยล่าสุดผลงานของเขาคือครองดาวซัลโวสูงสุดของ สกอตพรีเมียร์ลีก ในฤดูกาล 2011-12 โดยทำประตูไปได้ 18 ประตู
อ้างอิง

แหล่งข้อมูลอื่น
Official Website

Gary Hooper Celtic F.C.